ოლია ტირა

ოლია ტირა (; დ. 1 აგვისტო, 1988, პოტსდამი, აღმოსავლეთი გერმანია), ცნობილია სასცენო სახელით FLUX LIGHT — აღმოსავლეთ გერმანიაში დაბადებული მოლდოვური წარმოშობის მომღერალი.

ბიოგრაფია
ოლია ტირა დაიბადა 1988 წლის 1 აგვისტოს, პოტსდამში, საბჭოთა სამხედროს ოჯახში. რამდენიმე წლის შემდეგ ოჯახთან ერთად გადავიდა კიშინოვში. 14 წლის ასაკში პირველად გამოვიდა სცენაზე.

ტირამ დაამთავრა კაჰულის ერთ-ერთი სკოლა და შემდეგ სწავლობდა კიშინიოვის სიმღერის, თეატრისა და ხელოვნების აკადემიაში. მისი პირველი ალბომი „Your Place or Mine?“ გამოსცა Nordika Multimedia-მ 2006 წელს. ალბომში შესული ყველა სიმღერის ავტორია რუსლან ტარანუ.

ევროვიზია
2006 და 2007 წელს მოლდოვის სიმღერის კონკურსში ფინალში გავიდა, ხოლო 2009 წელს დაიკავა მე-4 ადგილი. ოლია ტირამ ჯგუფ SunStroke Project-თან ერთად წარადგინა მოლდოვა 2010 წლის ევროვიზიის სიმღერის კონკურსზე. მათ მოახერხეს ევროვიზიის ფინალში გასვლა და წარსდგნენ სიმღერით „Run Away“ („გაიქეცი“). ევროვიზიის ფინალში ტირამ და SunStroke Project-მა 22-ე ადგილი დაიკავა. 2014 წელს იგი იყო პროექტ „O melodie pentru europa 2014“-ის ფინალისტი, აქ გამარჯვებული წარადგენდა მოლდოვას 2014 წლის ევროვიზიაზე, თუმცა მან გამარჯვება ვერ მოახერხა და დაიკავა მე-6 ადგილი. სწორედ ამ პერიოდში მიიღო ზედმეტსახელი „FLUX LIGHT“.

რესურსები ინტერნეტში


სქოლიო

კატეგორია:დაბადებული 1 აგვისტო
კატეგორია:დაბადებული 1988
კატეგორია:მოლდოველი მომღერლები
კატეგორია:ევროვიზიის კონკურსანტები
კატეგორია:ცოცხალი ადამიანები